Diari Oficial de la Generalitat Valenciana


Sumari del DOGV 7846, del 08-08-2016 (2016/5849)

RESOLUCIÓ de 12 de juliol de 2016, de la Conselleria d'Educació, Investigació, Cultura i Esport, per la qual es determina sobre el depòsit i custòdia de 25 obres, propietat i autoria de Jacinta Gil Roncales, donades a la Generalitat Valenciana per mitjà de Decret 122/2002, de 30 de juliol, del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5849


Data del document
:   12-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 12 de juliol de 2016, de la Conselleria d'Educació, Investigació, Cultura i Esport, per la qual es determina sobre el depòsit i custòdia de 25 obres, propietat i autoria de Jacinta Gil Roncales, donades a la Generalitat Valenciana per mitjà de Decret 122/2002, de 30 de juliol, del Consell. [2016/5849]  
Vist el Decret 122/2002, de 30 de juliol, del Consell, pel qual s'acceptava la donació efectuada per Jacinta Gil Roncales de 25 quadros de la seua autoria i propietat, per a la seua integració en el patrimoni de la Generalitat Valenciana (DOGV 4309).  
Vista la correcció d'errors del mencionat Decret 122/2002, pel qual es disposa que «..., com a mínim un quadre estiga exposat al públic de forma permanent en un museu o espai dedicat a exposició pública de la Generalitat Valenciana. La dita exposició ha d'iniciar-se abans que transcórreguen tres anys des de la data de l'oferta de donació, el 25 de juny de 2001».  
Vista l'acta d'entrega de les obres subscrita per Fernando Benito Doménech, el llavors director del Museu de Belles Arts de València, de data 16 de novembre de 2001.  
Vist l'informe de l'actual director de Museu de Belles Arts de València, José Ignacio Casar Pinazo, de data 8 de juny de 2016, per mitjà del qual manifesta que el Decret 122/2002 no resol on s'havien de custodiar les obres, i que aquestes romanen custodiades des de la seua donació fins a l'actualitat en les dependències del dit museu, a excepció d'una d'aquestes, La Gioconda, depositada en el Centre del Carme (Consorci de Museus de la Comunitat Valenciana), en compliment del desig de la propietària, que almenys una de les obres estiga exposada en un centre públic durant un mínim de tres anys i a petició expressa realitzada pel llavors president de la Comissió Executiva del dit Consorci i secretari Autonòmic de Cultura, Rafael Miró Pascual, en data 28 de febrer de 2008, i acceptada per Fernando Benito Doménech en data 13 de març de 2008.  
Fent ús de les competències que m'atorga l'article 43.5 de la Llei 14/2003, de Patrimoni de la Generalitat Valenciana i de les atribucions conferides per mitjà de la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, modificat pel Decret 73/2016, de 10 de juny, del Consell (DOCV 7806) resolc:  
  
Primer  
Que l'obra La Gioconda romandrà depositada en el Centre del Carme i les restants 24 obres en el Museu de Belles Arts de València.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Investigació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunidat Valenciana en el termini de dos mesos a comptar de l'endemà de la notificació.  
  
València, 12 de juliol de 2016.- El conseller d'Educació, Investigació, Cultura i Esport: Vicent Marzà Ibáñez.